Othar Holmboe

Othar Holmboe (født 1. mars 1868 i Vefsn, død 4. november 1928 på Jessheim) var en norsk apoteker, illustratør og maler, oppvokst i Tromsø der han ble utdannet farmasøyt (1887), og var med i etableringen av Tromsø Kunstforening med sin far, Othar Ervigius. Senere ble han, som sin bror Thorolf Holmboe, student ved Tegneskolen i Kristiania med studieturer til Paris (1896) og København (1900), og debuterte på Høstutstillingen (1898). 

Han hadde et bredt interessefelt, illustrerte bl.a. Gabriel Scotts Lillehavns mysterier (1898), dekorerte altertavlen i Såner kirke, og utga biografien Foged Jens Holmboes efterkommere, Bogtrykkeriet Concordia (1890).  Holmboe tegnet også plakatserier som NSBs Norge – Midnatsolens Land (1905) og Mustads margarin (1905).  Han ble etterhvert bosatt i Son, der han drev apotek og var ordfører. Han er biografert i katalogen Thorolf og Othar Holmboe, Nordnorsk Kunstmuseum (1996).

Referanser

Eksterne lenker 
 Privat slektsside: Othar Holmboe

Norske malere
Norske illustratører
Norske farmasøyter
Ordførere i Son
Personer tilknyttet Norges Statsbaner
Personer fra Vefsn kommune